Hotărârea Tribunalului din 1 iunie 2022 – Prigozhin/Consiliul
(Cauza T-723/20)1
(„Politica externă și de securitate comună — Măsuri restrictive adoptate având în vedere situația din Libia — Înghețarea fondurilor — Lista persoanelor, entităților și organismelor cărora li se aplică înghețarea fondurilor și a resurselor economice — Restricții privind intrarea și tranzitul pe teritoriul Uniunii — Lista persoanelor care fac obiectul unor restricții privind intrarea și tranzitul pe teritoriul Uniunii — Prima includere și menținere a numelui reclamantului pe listele persoanelor vizate — Obligația de motivare — Eroare de apreciere — Dreptul la apărare — Proporționalitate – Previzibilitatea actelor Uniunii”)
Limba de procedură: engleza
Părțile
Reclamant: Yevgeniy Viktorovich Prigozhin (Saint Pétersbourg, Rusia) (reprezentant: M. Cessieux, avocat)
Pârât: Consiliul Uniunii Europene (reprezentanți: M.-C. Cadilhac și V. Piessevaux, agenți)
Obiectul
Prin acțiunea întemeiată pe articolul 263 TFUE, reclamantul solicită anularea, pe de o parte, a Deciziei de punere în aplicare (PESC) 2020/1483 a Consiliului din 14 octombrie 2020 privind punerea în aplicare a Deciziei (PESC) 2015/1333 privind măsuri restrictive având în vedere situația din Libia (JO 2020, L 341, p. 16), și a Regulamentului de punere în aplicare (UE) 2020/1481 al Consiliului din 14 octombrie 2020 privind punerea în aplicare a articolului 21 alineatul (2) din Regulamentul (UE) 2016/44 privind măsuri restrictive având în vedere situația din Libia (JO 2020, L 341, p. 7), în măsura în care numele său a fost inclus pe listele persoanelor și entităților care figurează în anexele II și IV la Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (JO 2015, L 206, p. 34), și în anexa III la Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (JO 2016, L 12, p. 1), (denumite în continuare „listele în litigiu”), și, pe de altă parte, după adaptarea cererii introductive, a Deciziei (PESC) 2021/1251 a Consiliului din 29 iulie 2021 de modificare a Deciziei (PESC) 2015/1333 privind măsuri restrictive având în vedere situația din Libia (JO 2021, L 272, p. 71), și a Regulamentului de punere în aplicare 2021/1241 al Consiliului din 29 iulie 2021 privind punerea în aplicare a articolului 21 alineatul (2) din Regulamentul (UE) 2016/44 (JO 2021, L 272, p. 1), în măsura în care numele său a fost menținut pe listele în litigiu.
Dispozitivul
Respinge acțiunea.
Îl obligă pe domnul Yevgeniy Viktorovich Prigozhin la plata cheltuielilor de judecată.
____________
1     JO C 44, 8.2.2021.